Κύπελλο Ελλάδας πετοσφαίρισης ανδρών 2016-2017

Το κύπελλο Ελλάδας βόλεϊ ανδρών για την περίοδο 2016–17 ήταν η 30η διοργάνωση στην ιστορία του θεσμού, και διοργανώθηκε από την ΕΟΠΕ. Δικαίωμα συμμετοχής είχαν όλες οι ομάδες, ανεξαρτήτως της κατηγορίας που αγωνίζονταν. Συνολικά δήλωσαν συμμετοχή 114 ομάδες από όλη την Ελλάδα. Το φάιναλ φορ του κυπέλλου έλαβε χώρα στις 18 και 19 Μαρτίου 2017 στη Θεσσαλονίκη. Κυπελλούχος αναδείχθηκε ο Ολυμπιακός Πειραιώς για 16η φορά στην ιστορία του.

Α' Φάση 
Την Α΄ φάση του κυπέλλου Ελλάδας αποτέλεσαν τα κύπελλα των δέκα τοπικών ενώσεων. Από κάθε ένωση με διαβάθμιση κατηγοριών (ΕΣΠΑΑΑ, ΕΠΕΣΘ, ΕΣΠΕΠ) δικαίωμα πρόκρισης στην Β΄ φάση είχαν τέσσερις ομάδες, και από τις ενώσεις χωρίς διαβάθμιση δύο ομάδες. Οι 26 ομάδες που πήραν την πρόκριση από τις τοπικές ενώσεις είναι:

Β' Φάση 
Στη Β΄ φάση εισήλθαν οι 35 ομάδες της Α2 Εθνικής κατηγορίας 2016-17. Με τις 26 ομάδες των τοπικών ενώσεων που προκρίθηκαν από την Α΄ φάση, αποτέλεσαν ένα σύνολο από 61 ομάδες. Την 1η αγωνιστική σχηματίστηκαν 30 ζευγάρια, ενώ η Γ.Ε. Ηρακλείου προκρίθηκε απευθείας μετά από κλήρωση. Οι 31 ομάδες που προκρίθηκαν στην 2η αγωνιστική, σχημάτισαν 15 ζευγάρια, ενώ η Αναγέννηση Άρτας προκρίθηκε απευθείας μετά από κλήρωση. Στην 3η αγωνιστική προκρίθηκαν 16 ομάδες οι οποίες σχημάτισαν 8 ζευγάρια. Οι οκτώ νικήτριες σχημάτισαν στη συνέχεια τέσσερα ζευγάρια για την τελευταία αγωνιστική της Β΄ φάσης. Οι τέσσερεις νικήτριες προκρίθηκαν στη Γ΄ φάση.
Σε όλες τις αγωνιστικές της Β' Φάσης η κλήρωση έγινε με γεωγραφικά κριτήρια για να αποφευχθούν μεγάλες μετακινήσεις.

1η αγωνιστική 
Προγραμματίστηκαν 30 αγώνες. Ο Άθλος Ορεστιάδας απεχώρησε, διαμαρτυρόμενος για μη τήρηση γεωγραφικών κριτηρίων στην περίπτωσή του. Στην επόμενη αγωνιστική προκρίθηκαν οι 30 νικήτριες και η Γ.Ε. Ηρακλείου απευθείας, μετά από κλήρωση.

2η αγωνιστική 
Διεξήχθησαν 15 αγώνες. Σ' αυτούς συμμετείχαν οι 30 από τις 31 ομάδες που προκρίθηκαν κατά την προηγούμενη αγωνιστική. Η Αναγέννηση Άρτας προκρίθηκε με κλήρωση απευθείας στην επόμενη φάση.

{|
|valign="top"|

Προημιτελικοί 
Τα αποτελέσματα των προημιτελικών (2η αγωνιστική της Γ' Φάσης) ήταν τα ακόλουθα:

Τελική φάση (Φάιναλ 4) 
Η τελική φάση (φάιναλ-4) διεξήχθη το διήμερο 18 και 19 Μαρτίου 2017 στο Αλεξάνδρειο Μέλαθρο της Θεσσαλονίκης και καλύφθηκε τηλεοπτικά από τα κανάλια της δημόσιας τηλεόρασης ΕΡΤ-2 και ΕΡΤ-3.

Ημιτελικοί 
Οι ημιτελικοί διεξήχθησαν στις 18 Μαρτίου 2017. Ο πρώτος ημιτελικός ξεκίνησε στις 17:00 και ο δεύτερος στις 19:30.

Τελικός  
Ο τελικός διεξήχθη στις 19 Μαρτίου 2017 με ώρα έναρξης τις 18:00, στην αίθουσα "Νίκος Γκάλης" του Αλεξάνδρειου Μελάθρου της Θεσσαλονίκης. Ο Ολυμπιακός επεκράτησε με 3–1 του Α.Ο.Π. Κηφισιάς και κατέκτησε το 16ο κύπελλο στην ιστορία του.

MVP:  Κονσταντίν Τσούπκοβιτς (Ολυμπιακός)
 Διαιτητές: Γεροθόδωρος, Δεληκωστίδης
 Συνθέσεις:
  (Σλόμπονταν Μπόσκαν): Σουλτανόπουλος 11 (3/4 επ., 2 άσοι, 6 μπλοκ), Στιβαχτής, Κοκκινάκης 2 (2/6 επ., 89% υπ. – 56% άριστες),  Κόστα 8 (6/11 επ., 2 άσοι),  Αγκάμεζ 26 (22/46 επ., 4 μπλοκ), Τσούπκοβιτς 23 (18/30 επ., 60% υπ. – 20% άριστες, 4 άσοι, 1 μπλοκ), Γκούζντα (λ. – 53% υπ. – 33% άριστες) / Φιλίποφ 1 (1 άσος), Ρουμελιωτάκης.
  Α.Ο.Π. Κηφισιάς''' (Κώστας Αρσενιάδης): Νικολάκης, Χριστοφιδέλης 11 (9/20 επ., 59% υπ. – 41% άριστες, 1 άσσος, 1 μπλοκ), Μουρούτης 3 (1/2 επ., 2 μπλοκ), Παπαγγελόπουλος 15 (8/11 επ., 3 άσοι, 4 μπλοκ), Πούλκο 15 (14/22 επ., 27% υπ. – 13% άριστες, 1 μπλοκ),  Γιορντάνοφ 27 (26/58 επ., 1 άσος), Ταμπουρατζής (λ. – 55% υπ. – 34% άριστες) /  Λάππας, Εφραιμίδης, Κάπελας (λ.).

Παραπομπές

Εξωτερικοί σύνδεσμοι - Πηγές 
 Αποτελέσματα Β΄ Φάσης Κυπέλλου 1916-17 Ε.Ο.ΠΕ. (www.volleyball.gr)
 Β΄ Φάση - 1η αγωνιστική Αποτελέσματα / katerinisport.gr
 Β΄ Φάση - 1η Αγωνιστική, Άνεμος Χανίων - Ο.ΠΕ. Ρεθύμνου 0-3 / rethymnosports.gr
 Β΄ Φάση - 2η Αγωνιστική, Ροδίων Άθλησις - Α.Ε. Μυτιλήνης 3-0 / www.12sports.gr
 Β΄ Φάση - 3η Αγωνιστική, ΑΟ Καλαμάτα 80 - ΓΣ Απόλλων 3-0 / www.sport365.gr 
 Β΄ Φάση - 3η Αγωνιστική, Πήγασος Πολίχνης - Νίκη Αιγινίου 2-3 www.greekvolley.gr
 Β΄ Φάση - 4η Αγωνιστική, Α.Ο.Ν. Αργυρούπολης - Ο.Φ.Η. 0-3 www.prismanews.gr
 Ο Ολυμπιακός Κυπελλούχος για το 2017 www.volleyleague.gr
 Το Πανόραμα του Κυπέλλου Ελλάδας www.volleyleague.gr
 Το Πανόραμα του Κυπέλλου 2016-17] www.volleynews.gr
 Ο Τσούπκοβιτς Πολυτιμότερος Παίκτης της τελικής φασης www.volleyplanet.gr

2016 2017
Κυπελλο Ελλαδας Πετοσφαιρισης Ανδρων 2016 2017
Κυπελλο Ελλαδας Πετοσφαιρισης Ανδρων 2016 2017